خيريه احمد اسمها الحقيقى سميه احمد ابراهيم , ممثله مصريه كوميديه اتولدت فى القاهرة فى سنة 15 ابريل 1937 واتوفت فى 19 نوفمبر 2011,وهي اخت الممثلة سميره احمد ابتدت مشوارها الفني لما اشتغلت بفرقة المسرح الحر. فى الخمسينات قدمت برنامج ساعه لقلبك، وبعدها انضمت لفرقة ساعه لقلبك المسرحية، وبعدها فرقة اسماعيل ياسين. تنقلت بين الفرق المسرحية زى فرقة نجيب الريحانى وفرقة امين الهنيدى وفرقة الكوميدى المصرية. اشتغلت فى مسرحيات كتيره فاشتركت فى مسرحيات مراتى بنت جن ، و عبد السلام أفندى ، والرضا السامى ، والمغناطيس ، والناس اللى تحت. وبعدها دخلت المسرح الكوميدى فى الستينات بفرق التليفزيون ومثلت مسرحيات ممنوع الستات ، العبيط ، اختى سميحة ، نمرة 2 يكسب ، وسفاح رغم أنفه. قدمت مسرحيات مع محمد عوض زى الطرطور ، طبق سلطة ، كلام رجالة ، نقطة الضعف ، ومهرجان الحرامية ، والقصيرين وفى التليفزيون اشتغلت فى مسلسلات أحلام اليقظة ، والهويس ، وعابر سبيل ، والمشاهد ، والعائلة ، وصباح الخير يا جارى العزيز ، وساكن قصادى ، وأين قلبى وبرضه اشتغلت بالسينما والاذاعه. كانت أرملة الكاتب يوسف عوف و ليها منه ولد واحد هوه كريم يوسف .